ສະຫະລັດ ​​​​​ເຈລະຈາ ກັບ 7 ປະເທດອາຟຣິກາ ​ເລື້ອງອາ​ຊະ​ຍາ​ກຳຂ້າມ​ຊາດ
ກະຊວງ​ຕ່າງປະ​ເທດ ສະຫະລັດ ເປັນ​ເຈົ້າພາບ​ຕ້ອນຮັບ ເຈັດປະເທດ ອາຟຣິກາ ສູ່ການ​​​ເຈລະຈາ​ກັນ ກ່ຽວ​ກັບ​ເລື້ອງອາ​ຊະ​ຍາ​ກຳຂ້າມ​ປະ​ເທດ.
ກະຊວງຕ່າງປະເທດ ສະຫະລັດ ໄດ້ເປັນເຈົ້າພາບຈັດການເຈ ລະຈາຂຶ້ນ ທີ່ ນະຄອນຫລວງວໍຊິງຕັນ ກັບບັນດາຜູ້ຕາງໜ້າ ຈາກ ເຈັດປະເທດອາຟຣິກາ ເພື່ອສົນທະນາກັນກ່ຽວກັບເລື້ອງ ອາຊະຍາກຳຂ້າມປະເທດ ທີ່ມີການຈັດຕັ້ງ ປະເທດດັ່ງກ່າວ ມີຮວມທັງ Benin, Cabo Verde, Cote d’lvoire, Ghana, Liberia, Nigeria ແລະ Togo ກະຊວງຕ່າງປະເທດກ່າວວ່າ ພວກກິດຈະກຳອາຍາຂ້າມປະ ເທດ ໂດຍສະເພາະ ການຄ້າຢາເສບຕິດນັ້ນ ແມ່ນເປັນໄພຂົ່ມ ຂູ່ຕໍ່ສະຖຽນລະພາບ ຢູ່ໃນອາຟຣິກາ ຕາເວັນຕົກ ແລະຄວາມ ໝັ້ນຄົງແຫ່ງຊາດສະຫະລັດ ລາຍງານກ່າວວ່າ ລາຍໄດ້ຈາກ ບັນດາກິດຈະກຳດັ່ງກ່າວ ໄດ້ໃຫ້ການສະໜັບສະໜູນແກ່ພວກກຸ່ມຫົວຮຸນແຮງຈັດ ທີ່ມັກໃຊ້ຄວາມຮຸນແຮງ ໃນກອງປະຊຸມວັນສຸກວານນີ້ ຂອງອົງການລິເລີ້ມການຮ່ວມມືດ້ານຄວາມໝັ້ນຄົງໃນ ອາ ຟຣິກາຕາເວັນຕົກນັ້ນ ສະຫະລັດໄດ້ໃຫ້ຄຳໜັ້ນສັນຍາ ທີ່ຈະສືບຕໍ່ສະເໜີໃຫ້ການຊ່ວຍເຫລືອດ້ານເທັກນິກ ແກ່ບັນດາປະເທດອາຟຣິກາຕາເວັນຕົກ ເພື່ອສ້າງຕັ້ງສະຖາບັນ ລັດຖະບານ ໃຫ້ມີສະມັດຕະພາບ ແລະສັງຄົມພົນລະເຮືອນທີ່ຫ້າວຫັນ ເພື່ອຈັດການກັບບັນຫາອາຊະຍະກໍາຂ້າມຊາດທີ່ມີການຈັດຕັ້ງ ກະຊວງຕ່າງປະເທດສະຫະລັດ ຍັງໄດ້ໃຫ້ຄຳໝັ້ນສັນຍາ ທີ່ຈະປະຕິບັດງານເພື່ອຫລຸດຜ່ອນຄວາມຮຽກຮ້ອງຕ້ອງການ ຢາເສບຕິດຜິດກົດໝາຍ ຢູ່ໃນຂົງເຂດ ສະຫະລັດ ກ່າວວ່າ ການຕໍ່ສູ້ກັບກິດຈະກຳເຫລົ່ານີ້ ຕ້ອງໄດ້ມີການປະສານງານກັນ ລະ ຫວ່າງລັດຖະບານຕ່າງໆ ຕາມຂໍ້ຕົກລົງເລື້ອງການຄວບຄຸມຢາເສບຕິດ ແລະຕໍ່ຕ້ານອາຊະຍາກຳ ຂອງອົງການສະຫະປະຊາຊາດ